text: Købte billige modelbiler - nu er han sigtet for hæleri
  12 juli 2018 kl. 15.01
  En modelbil-samler opdagede sine stjålne køretøjer til salg på Facebook. Nu er sælgeren sigtet for hæleri.
  I maj måned fik en samler af modelbiler stjålet biler for mange tusinde kroner fra et lager i Rødekro. For kort tid siden opdagede samleren, at nogle af bilerne var til salg på en Facebook-side.
  Samleren kontaktede politiet, som rykkede ud på en adresse i Aabenraa Kommune. Her fandt politiet nogle af de stjålne modelbiler.
  Den 37-årige mand, der havde tingene liggende og havde sat dem til salg, er nu sigtet for hæleri.
  Hans forklaring er, at han har købt bilerne uden faktura eller kvittering for under halvdelen af deres værdi. Når det er tilfældet, bliver man som sagt sigtet for hæleri.
  Når noget lyder for billigt, er det nok for billigt. Og så risikerer man at blive sigtet for hæleri. Også selv om det &quot;kun&quot; er modelbiler, det handler om #politidk https://t.co/NBknqgGy22 pic.twitter.com/ucAyVIarvX
  Denne artikel er blevet rettet efter første udgivelse. Det fremgår nu tydeligere, hvor tyveriet fandt sted. Vi har også fjernet værdien af de stjålne biler samt af de genfundne biler. Artiklen blev rettet 13. juli 2018.
  